जितना रकबा उतनी होगी खरीदी 8838 किसानों ने कराया पंजीयन
समर्थन मूल्य पर गेहूं की उपज विक्रय करने के लिए तारीख बढ़ाई गई है। जिसके तहत अब किसान अब 9 मार्च तक पंजीयन करा सकते है। वहीं सत्यापन कार्य भी 10 मार्च तक होगा। इस बार गेहूं उपार्जन के लिए समयावधि शुरू 14 जनवरी से 14 फरवरी निर्धारित की गई थी। जिसे बढ़ाते हुए 25 फरवरी किया गया। इसके बाद भी छूट गए किसानों को अंतिम अवसर के रूप में 9 मार्च तक का समय दिया गया है। जिससे शेष रहे किसानों पंजीयन करा सके। कनिष्ठ आपूर्ति अधिकारी महादेवसिंह मुवैल ने बताया कि इस बार पंजीयन व सत्यापन के अनुसार खरीदी होगी। जिसके साफ्टवेयर के अनुसार जिसमें कितना रकबा है व कितनी खरीदी करना है सामने आ जाता है। याने जितना रकबा उतनी खरीदी के निर्देश मिले है। कनिष्ठ आपूर्ति अधिकारी मुवैल के अनुसार अब तक 11 केंद्रों पर हुआ 8838 किसानों का पंजीयन हो चुका है। जिनका सत्यापन कार्य भी शत प्रतिशत हो गया। खरीदी की तैयारी में सहायक आपूर्ति अधिकारी महादेवसिंह मुवेल, वेयर हाउसिंग के शाखा प्रबंधक विनोद शर्मा, आरएस मालवीय आदि ने आसपास के गोदामों का भंडारण के लिए निरीक्षण किया।
किसानों का रुझान कम -कृषि मंडी में गेहूं की उपज के अच्छे भाव मिलने का असर पंजीयन कार्य में भी देखने को मिल रहा है। किसानों का रुझान समर्थन मूल्य पर गेहूं विक्रय के लिए पंजीयन कराने में कम है। गत वर्ष भी अच्छे भाव के चलते करीब 4 हजार किसानों ने ही खरीदी केंद्रों पर उपज विक्रय की थी।
मंडी में 8 से 10 क्विंटल हो रही आवक
इधर कृषि उपज मंडी में भी धीरे-धीरे आवक बढ़ती जा रही है। वर्तमान में रोजाना करीब 8 से 10 क्विंटल गेहूं की आवक हो रही है। 4 फरवरी से नए गेहूं की आवक शुरू हो गई थी। जिसके अनुसार अभी तक लगभग 70 हजार क्विंटल की आवक मंडी में हो चुकी है। सोमवार को गेहूं की 8355 क्विंटल की आवक हुई। भाव 1450 से 1798 रुपए प्रति क्विंटल तक रहे।
15 मार्च से खरीदी की जाने की घोषणा
मालवा क्षेत्र इंदौर तथा उज्जैन संभाग में गेहूं की फसल एक माह पूर्व से ही आने लगी है। लेकिन गेहूं उपार्जन का कार्य 27 मार्च से किया जाना घोषित हुआ था। किंतु गेहूं की फसल के जल्दी आने से क्षेत्र के किसानों को उनका भाव कम प्राप्त हो पा रहा था। ऐसी स्थिति में गेहूं उपार्जन का कार्य 15 मार्च से मालवा क्षेत्र इन्दौर तथा उज्जैन संभाग में किये जाने की मांग महिदपुर विधायक बहादुरसिंह चौहान तथा देपालपुर विधायक मनोज पटेल के द्वारा विधानसभा में रखी गई थी। जिसको लेकर दिनांक 6 मार्च को विधानसभा में ध्यानाकर्षण के जवाब में म.प्र. के मालवा क्षेत्र इंदौर उज्जैन संभाग में गेहूं उपार्जन केंद्रों पर 15 मार्च 2017 से खरीदी प्रारंभ करने की घोषणा नागरिक आपूर्ति मंत्री ओमप्रकाश ध्रुवे द्वारा विधानसभा में की गई। जबकि चंबल, ग्वालियर, रीवा, शहडोल आदि संभागों में गेहूं उपार्जन का कार्य 27 मार्च से ही शुरु होगा। जानकारी ओम सोनी ने दी।
कृषि उपज मंडी परिसर में उपज विक्रय करने के आए ट्रैक्टर-ट्राली।
महिदपुर | गोदाम का निरीक्षण करते अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva